62020TJ0649_INF
Απόφαση του Γενικού Δικαστηρίου (πέμπτο τμήμα) της 5ης Ιουλίου 2023 – Κοινή επιχείρηση «Καθαρές αερομεταφορές» κατά NG
(Υποθέσεις T‑649/20, T‑721/20 και T‑767/20) (
1
)
«Ρήτρα διαιτησίας – Έβδομο πρόγραμμα-πλαίσιο για τις δραστηριότητες έρευνας και καινοτομίας (FP7) – Συμφωνίες επιχορήγησης – Έλλειψη δικαιολογητικών και μη συμμόρφωση μέρους των δηλωθεισών δαπανών προς τους συμβατικούς όρους – Επιστροφή προκαταβληθέντων ποσών – Αρμοδιότητα του Γενικού Δικαστηρίου – Παραδεκτό – Επιλέξιμες δαπάνες – Βάρος απόδειξης – Τόκοι υπερημερίας»
1.
Ένδικη διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας – Αρμοδιότητα του Γενικού Δικαστηρίου καθοριζόμενη αποκλειστικώς βάσει του άρθρου 272 ΣΛΕΕ και της ρήτρας διαιτησίας – Εφαρμογή των εθνικών διατάξεων περί δικαιοδοσίας – Αποκλείεται
(Άρθρα 256 § 1, 272 και 274 ΣΛΕΕ)
(βλ. σκέψεις 46-48)
2.
Ένδικη διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας – Αγωγή κατά εταιρίας η οποία έχει διαγραφεί από το εμπορικό μητρώο και το μητρώο εταιριών – Εκτίμηση της ικανότητας δικαίου της εν λόγω εταιρίας βάσει του εφαρμοστέου εθνικού δικαίου – Αδυναμία ασκήσεως αγωγής κατά της εν λόγω εταιρίας – Επέκταση της ρήτρας διαιτησίας στον μοναδικό εταίρο της εταιρίας – Επιτρέπεται – Αρμοδιότητα του Γενικού Δικαστηρίου να επιληφθεί αγωγής βάσει του άρθρου 272 ΣΛΕΕ
(Άρθρα 256 § 1, 272 και 274 ΣΛΕΕ)
(βλ. σκέψεις 51, 56-61)
3.
Ένδικη διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας – Αγωγή κατά εταιρίας η οποία έχει διαγραφεί από το μητρώο εμπόρων και εταιριών – Επέκταση της ρήτρας διαιτησίας στον μοναδικό εταίρο της εταιρίας – Αρμοδιότητα του Γενικού Δικαστηρίου να επιληφθεί αιτήσεως εκδόσεως εκτελεστού τίτλου για την προβολή απαιτήσεων ενώπιον των δικαστηρίων κράτους μέλους – Περιλαμβάνεται – Αρμοδιότητα του Γενικού Δικαστηρίου να υποχρεώσει τον μοναδικό εταίρο σε ικανοποίηση των εν λόγω απαιτήσεων – Δεν περιλαμβάνεται
(Άρθρο 272 ΣΛΕΕ· κανονισμός 2018/1046 του Ευρωπαϊκού Κοινοβουλίου και του Συμβουλίου, άρθρο 103 § 2)
(βλ. σκέψεις 65, 67-69)
4.
Προϋπολογισμός της Ευρωπαϊκής Ένωσης – Χρηματοδοτική συνδρομή της Ένωσης – Υποχρέωση του δικαιούχου να τηρεί τους όρους χορηγήσεως της συνδρομής – Συμβάσεις συναφθείσες στο πλαίσιο ειδικού προγράμματος έρευνας, τεχνολογικής ανάπτυξης και επίδειξης – Χρηματοδότηση η οποία αφορά μόνο δαπάνες που όντως πραγματοποιήθηκαν – Δικαιολόγηση του υποστατού των δηλωθεισών δαπανών – Δεν υφίσταται– Μη επιλέξιμες δαπάνες
(Άρθρο 317 ΣΛΕΕ)
(βλ. σκέψεις 87-90, 93-106, 109-118, 121, 122, 125-127, 130-136, 141-151)
Διατακτικό
Το Γενικό Δικαστήριο αποφασίζει:
1)
Συνεκδικάζει τις υποθέσεις T‑649/20, T‑721/20 και T‑767/20 προς έκδοση κοινής αποφάσεως.
2)
Η Alpha Consulting Service, εκπροσωπούμενη από τον NG, όφειλε, πριν από τη λύση της, να επιστρέψει στην κοινή επιχείρηση «Καθαρές αερομεταφορές» ποσό ύψους 56111,31 ευρώ, πλέον τόκων υπερημερίας, με ετήσιο επιτόκιο 3,5 %, από τις 26 Μαΐου 2019 και μέχρι την πλήρη εξόφληση της οφειλής, στο πλαίσιο της συμφωνίας επιχορήγησης αριθ. 271874 σχετικά με το έργο «Wireless/Integrated strain monitoring and simulation system».
3)
Η Alpha Consulting Service, εκπροσωπούμενη από τον NG, όφειλε, πριν από τη λύση της, να επιστρέψει στην κοινή επιχείρηση «Καθαρές αερομεταφορές» ποσό ύψους 141094,80 ευρώ, πλέον τόκων υπερημερίας, με ετήσιο επιτόκιο 3,5 %, από τις 9 Ιουλίου 2019 και μέχρι την πλήρη εξόφληση της οφειλής, στο πλαίσιο της συμφωνίας επιχορήγησης αριθ. 632506 σχετικά με το έργο «Flexible sensor co-operation for structural health Diagnosis/prognosis».
4)
Η Alpha Consulting Service, εκπροσωπούμενη από τον NG, όφειλε, πριν από τη λύση της, να επιστρέψει στην κοινή επιχείρηση «Καθαρές αερομεταφορές» ποσό ύψους 168062,23 ευρώ, πλέον τόκων υπερημερίας, με ετήσιο επιτόκιο 3,5 %, από τις 13 Ιουλίου 2019 και μέχρι την πλήρη εξόφληση της οφειλής, στο πλαίσιο της συμφωνίας επιχορήγησης αριθ. 632420 σχετικά με το έργο «FAST impact cross-analysis methodology for Composite leading edge Structures».
5)
Απορρίπτει το αίτημα να υποχρεωθεί ο NG να καταβάλει τις οφειλές που απορρέουν από τις εν λόγω συμφωνίες επιχορήγησης.
6)
O NG και η κοινή επιχείρηση «Καθαρές αερομεταφορές» φέρουν έκαστος τα δικαστικά έξοδά του.
(
1
)	ΕΕ C 433 της 14.12.2020.